**Συνέντευξη τύπου του Προέδρου της Κ.Ο. και Γραμματέα του ΜέΡΑ25 Γιάνη Βαρουφάκη για την δημοσιοποίηση των ηχητικών εγγραφών από τα Eurogroups του 2015**

Τη **Δευτέρα 16 Μαρτίου και ώρα 12.00** ο Πρόεδρος της κοινοβουλευτικής ομάδας και Γραμματέας του ΜέΡΑ25 Γιάνης Βαρουφάκης σας προσκαλεί σε συνέντευξη Τύπου που θα γίνει **στην αίθουσα Atlantis στο ισόγειο του Radison Blue Athens Park (πρώην ξενοδοχείο Πάρκ) - Λεωφόρος Αλεξάνδρας 10.**

Αντικείμενο της συνέντευξης η δημοσιοποίηση των ηχητικών εγγράφων από τα eurogroups του 2015.

- Σε μια εποχή που τα στρεβλά παρουσιασμένα γεγονότα του ‘15 χρησιμοποιούνται για να δικαιολογήσουν τις ανάλγητες πολιτικές του ’20,

-Σε μια εποχή που οι αποφάσεις που καθορίζουν τις ζωές μας λαμβάνονται πίσω από κλειστές, αδιαφανείς πόρτες ενισχύοντας την αποδόμηση της Ευρώπης στα μάτια των λαών,

-Σε μια συγκυρία, τέλος, που η οικονομική ζημιά από τον κορωναϊό θα ρίξει την παγκόσμια οικονομία σε βαθιά Ύφεση, και το Eurogroup συνεδρίασε εκτάκτως για να αποφασίσει ότι η κατάσταση είναι τόσο σοβαρή που … δε θα κάνουν τίποτα.

Η αλήθεια για το πως λειτουργεί αυτό το «άτυπο όργανο» με την τόσο καθοριστική επίδραση στις ζωές μας, πρέπει να βγει στο φώς.

Σας περιμένουμε όλους και όλες.